Source: http://docplayer.fi/50690471-Nuorten-vuotiaiden-huumausainerikokset-ita-uudenmaan-karajaoikeudessa-vuonna-2011-poliisin-syyttajan-seka-tuomioistuimen-nakokulmasta.html
Timestamp: 2018-12-16 23:32:20+00:00
Document Index: 103016

Matched Legal Cases: ['KKO ', 'KKO ', 'KKO ', 'KKO ', 'KKO ', 'KKO ', 'kko ', 'KKO ', 'KKO ', 'kko ', 'tuomioistuin ', 'kko ', 'kko ']

Nuorten vuotiaiden huumausainerikokset Itä-Uudenmaan käräjäoikeudessa vuonna 2011 poliisin, syyttäjän sekä tuomioistuimen näkökulmasta - PDF
Download "Nuorten vuotiaiden huumausainerikokset Itä-Uudenmaan käräjäoikeudessa vuonna 2011 poliisin, syyttäjän sekä tuomioistuimen näkökulmasta"
1 KYMENLAAKSON AMMATTIKORKEAKOULU Liiketalous / Julkishallinto ja juridiikka Mira Nieminen Nuorten vuotiaiden huumausainerikokset Itä-Uudenmaan käräjäoikeudessa vuonna 2011 poliisin, syyttäjän sekä tuomioistuimen näkökulmasta Opinnäytetyö 2013
2 TIIVISTELMÄ KYMENLAAKSON AMMATTIKORKEAKOULU Liiketalouden koulutusohjelma NIEMINEN, MIRA Opinnäytetyö Työn ohjaaja Toimeksiantaja Huhtikuu 2013 Avainsanat Nuorten vuotiaiden huumausainerikokset Itä- Uudenmaan käräjäoikeudessa vuonna 2011 poliisin, syyttäjän sekä tuomioistuimen näkökulmasta 51 sivua + 1 liitesivu Lehtori Päivi Ollila Itä-Uudenmaan käräjäoikeus nuoret, huumausaine, rikoslaki 50. luku, huumausainerikos, seuraamukset Tämän opinnäytetyön tarkoituksena on tarkastella ja tutkia Itä-Uudenmaan käräjäoikeuden tilastojen perusteella Itä-Uudenmaan alueen nuorten vuotiaiden huumausainerikoksia vuodelta Työssä on katsaus yleisesti huumausainetilanteesta Suomessa vuonna 2011, huumausaineista ja niiden tuomista ongelmista, huumausainerikollisuudesta sekä siitä miten nuoret päätyvät huumeiden käyttäjiksi. Tarkoituksena on selvittää nuorten huumausainerikollisuuden tilanne Itä-Uudenmaan käräjäoikeudessa. Aihe on erittäin mielenkiintoinen ja ajankohtainen, sillä huumausainerikollisuus on varsin yleistä. Työ on kvantitatiivinen, jota on tehostettu asiantuntijoiden haastatteluilla. Tiedot on kerätty Itä-Uudenmaan käräjäoikeuden Sakari-järjestelmästä sekä aihetta koskevasta kirjallisuudesta. Haastateltavina olivat Itä-Uudenmaan käräjäoikeuden tuomari, hänen kanssaan yhteistyötä tekevä kihlakunnan syyttäjä sekä vanhempi konstaapeli. Käytännön esimerkkinä haastateltavana on myös nuori henkilö, joka on kokenut huumausainerikollisuuden ja sen tuomat ongelmat. Tutkimuksessa selvisi, että käsiteltyjen huumausainerikosten määrä oli noussut merkittävästi Itä-Uudenmaan käräjäoikeudessa vuodesta 2009 vuoteen Nuorten osuus kaikista käsitellyistä huumausainerikoksista on suhteellisen suuri.
3 ABSTRACT KYMENLAAKSON AMMATTIKORKEAKOULU University of Applied Sciences Business Management NIEMINEN, MIRA Bachelor s Thesis Supervisor Commissioned by April 2013 Keywords Drug Crimes by Young People Aged in the District Court of Itä-Uusimaa in 2011 from the Police, Prosecutor and District Court Point of View 51 pages + 1 page of appendix Päivi Ollila, Senior Lecturer District Court of Itä-Uusimaa the young, drug, chapter 50 of Criminal Law, drug abuse Crime, consequences This thesis examines drug crimes of young people, aged in the District Court of Itä-Uusimaa in The study is based on the statistics from the court house. This thesis will also generally describe the overall drug situation in Finland in year 2011, the drugs which are used in Finland, and the problems they cause, drug crimes and how young people end up using drugs. The main aim was to find out the present state of the young people s drug crime in the district court of Itä-Uusimaa. The topic is very interesting and current, because the drug crime is very common. The research is quantitative and it is emphasized with interviews from experts. The information was collected from the Sakari-system which is used in the district court of Itä-Uusimaa and the literature related to the topic. A judge from the district court and a district prosecutor and a police constable, who are both cooperating with the judge, have been interviewed for the thesis. As an example, a young girl with personal experience about drug crime was interviewed. As a conclusion it can be said that the processing of drug crimes in district court of Itä-Uusimaa has increased remarkably from the year 2009 to the year 2011.
4 ALKUSANAT Haluan kiittää Itä-Uudenmaan käräjäoikeutta kuluneesta kesästä sekä antoisasta työharjoittelusta. Suoritin siellä syventävän työharjoittelun kesällä Työharjoitteluni aikana sain aiheen opinnäytetyölleni sekä tähän toimeksiannon. Työssäni opin paljon uusia asioita ja samalla sain hyvän työkokemuksen tutkintooni liittyen. Lausun kiitokseni käräjätuomari Maija-Liisa Karlssonille asiantuntevasta haastattelusta sekä huumausainerikoksia koskevista ajankohtaisista tiedoista. Kiitos kuuluu myös syyttäjänviraston kihlakunnan syyttäjä Camilla Oksaselle ja poliisiviraston vanhemmalle konstaapelille Janne Levälammelle. He molemmat opastivat minua opinnäytetyössäni ja heidän haastattelut vastauksineen avarsivat siihen liittyviä asioita. Kiitän opettajaani Päivi Ollilaa opinnäytetyön ohjaamisessa ja hyvistä neuvoista. Kouvolassa Mira Nieminen
5 SISÄLLYS TIIVISTELMÄ ABSTRACT ALKUSANAT 1 JOHDANTO 7 2 KÄSITTEITÄ Nuori Huumausaine Muuntohuume Suomessa käytettäviä huumausaineita Huumausainerikos ja huumausaineen käyttörikos Huumausainerikollinen Huumausainelaki 12 3 SUOMEN HUUMAUSAINEHISTORIA 12 4 HUUMAUSAINETILANNE SUOMESSA VUONNA Huumausainepolitiikka Suomessa 14 5 LAINSÄÄDÄNTÖÄ Huumausainelaki (373/2008) Valtion asetus huumausaineena pidettävistä aineista, valmisteista ja kasveista (543/2008) Rikoslain luku 50 sekä pykälät 1, 2 ja 2a Huumausainerikos ja rangaistuksen mittaaminen Kirjallinen menettely Nuorten seuraamusjärjestelmä Puhuttelu ja sovittelu Muita nuoriin rikollisiin liittyvää lainsäädäntöä Nuorisolaki (72/2006) Laki nuoren rikoksesta epäillyn tilanteen selvittämisestä (663/2010) 25
6 5.8.3 Laki nuorisorangaistuksesta (1196/2004) Rikosrekisterimerkintä 26 6 NUORET HUUMEIDEN KÄYTTÄJÄT Miksi nuoret kokeilevat ja käyttävät huumeita? Erään 17-vuotiaan nuoren tytön tarina 28 7 NUORTEN VUOTIAIDEN HUUMAUSAINERIKOKSET ITÄ-UUDENMAAN KÄRÄJÄOIKEUDEN PIIRISSÄ VUONNA Rangaistukset Yhteys muuhun rikollisuuteen 32 8 VERTAILUA VUOSIIN 2009 SEKÄ 2010 ITÄ-UUDENMAAN KÄRÄJÄOIKEUDESSA33 9 RIKOSPROSESSIIN OSALLISTUVAT VIRANOMAISET ITÄ-UUDENMAAN KÄRÄJÄOIKEUDEN PIIRISSÄ Rikosprosessi huumausainerikoksessa Esitutkinta Syyteharkinta Rikosjutun oikeudenkäyntivaihe Itä-Uudenmaan poliisilaitos Itä-Uudenmaan syyttäjänvirasto Itä-Uudenmaan käräjäoikeus EHKÄISEVÄ HUUMETYÖ SEKÄ HOITO MEDIAKATSAUS JOHTOPÄÄTÖKSET JA POHDINTA 44 LÄHTEET 46 LIITTEET 52 Liite 1. Vuoden 2011 huumausaine- sekä käyttörikokset Itä-Uudenmaan käräjäoikeudessa
7 7 1 JOHDANTO Olen kuullut paljon huonoja uutisia huumeista ja nuorten huumekokeiluista. Näitä kokeiluja on ollut myös omassa toveripiirissäni, josta yhdellä ystävälläni oli nuorempana vakava huumausaineongelma. Haluan selvittää tarkemmin, miten yleistä huumausaineiden käyttö on nuorison keskuudessa ja minkälaiset vaikutukset nuorten huumausainerikoksilla voi olla. Juridisesti olen kiinnostunut huumausainerikoksista niiden moninaisuuden vuoksi, esimerkiksi tuomarin kannalta, sillä hänen täytyy ottaa niin monta eri asiaa huomioon. Aihe on aina vain ajankohtainen, ja se saa edelleen paljon uutistilaa tiedotusvälineissä. Tämä on myös yksi syy siihen, että haluan perehtyä siihen enemmän. Aihe kiinnostaa myös nuorisorikollisuuden kannalta, miten huumausainerikos nuoren rikosrekisterissä johtaa toisiin rikoksiin. Yksikin tällainen virhe ja sen puiminen tuomioistuimessa aiheuttaa nuorelle ongelmia tulevaisuudessa muun muassa työn hankkimisessa. Usein myös mahdolliset vahingonkorvaukset aiheuttavat suuria ongelmia myöhemmässä takaisinmaksutilanteessa. Huumausaineet ovat koko maailmaan levinnyt ongelma. Huumeita alkoi virrata Suomen markkinoille merkittävästi 1960-luvulta alkaen ja 2000-luvulla ne ovat levinneet jo syrjäisemmillekin seuduille. Etenkin kannabiksen käyttö on lisääntynyt 2000-luvun lopulla. Kokeilu alkaa usein kannabishuumeesta. Suhteellisen uutena trendinä on kannabiksen kotikasvatus. Suurin osa huumausainerikoksista onkin viljelyrikoksia ja lähinnä omaan huumausainekäyttöön tarkoitettua. Huumeet ovat erittäin haitallisia terveydelle, koska ne aiheuttavat myös erittäin paljon sosiaalisia ongelmia, jotka koskettavat huumeiden käyttäjien lisäksi heidän perheitään, läheisiään sekä koko yhteiskuntaa. Tämän vuoksi on tärkeää estää niiden leviäminen ja valistaa etenkin nuoria niiden käytöstä sekä haittavaikutuksista. Rajaan opinnäytetyössäni tarkastelun kohteeksi nuoret, koska minua kiinnostaa nuorten erityiskohtelu heidän ikänsä puolesta. Nuorelle halutaan ensin antaa rangaistukseksi varoitus, näin huomioidaan nuoren ihmisen tulevaisuus. Kiinnostavaa onkin milloin raja ylittyy, että nuorta ei kohdellakaan kuin lasta. Tietysti 18 vuoden ikä, mutta poikkeuksiakin lainsäädännöstä löytyy 20 ikävuoteen asti, jolloin saatetaan vielä käyttää ikää tuomiota pienentävänä perusteena.
8 8 Opinnäytetyöni tavoitteena on tutkia nuorten huumausainerikoksia Itä-Uudenmaan käräjäoikeudessa ja lisäksi selvittää, mihin suuntaan nuorten huumausainerikokset ovat kehittymässä. Olen saanut paljon materiaalia sekä tietoa Itä-Uudenmaan käräjäoikeudesta koskien aihetta. Työskennellessäni Itä-Uudenmaan käräjäoikeudessa harjoittelijana, pääsin mukaan seuraamaan koko rikosprosessia käräjäoikeuden näkökulmasta. Sain seurata asian etenemistä rikoshaasteen saapumisesta tuomioistuimen istuntoon tuomion antamiseen saakka. Myös omat työtehtäväni ovat olleet hyödyllisiä opinnäytetyötäni ajatellen. Teoriaosuuteni työssäni koostuu kirjallisesta luotettavasta lakitiedosta sekä muiden Suomen viranomaisten julkistamista tiedoista. Sakari-tietojärjestelmästä saan tiedot niistä huumausainerikostapauksista, joita työssäni tutkin. Empiirinen osa koostuu neljästä haastattelusta, jotka tein yhteistyössä Itä-Uudenmaan poliisin, syyttäjän sekä tuomioistuimen henkilökunnan kanssa. Neljäs haastattelu on nuorelta naiselta, jonka päätin ottaa mukaan työhöni antamaan käytännön esimerkin. 2 KÄSITTEITÄ 2.1 Nuori Nuorella rikoksentekijällä tarkoitetaan lain mukaan henkilöä, joka on iältään vuotias. Nuoret henkilöt ovat vuotiaita. (Nuori rikoksentekijä) 2.2 Huumausaine Huumausaine on päihdyttävä aine, jonka tarkoituksena on saada käyttäjänsä tuntemaan lamaannuttavaa sekä päihdyttävää oloa, jopa mielihyvää. Arkikielessä huumausaineella tarkoitetaan amfetamiinia, hasista, marihuanaa sekä heroinia ja niiden kaltaisia aineita. Suomessa huumausaineena pidetään erikseen lain mukaan luokiteltuja huumausaineita. Sosiaali- ja terveysministeriö luokittelee Suomessa päihdyttävät aineet huumeiksi. (Huumausaineet) Erittäin vaarallisena huumausaineena pidetään huumausainetta, jonka käyttöön liittyy hengenvaara virheellisen annostelun vuoksi, tai jonka lyhytaikaisestakin käytöstä voi aiheutua vakavia terveydellisiä vaurioita ja voimakkaita vieroitusoireita. (Rikoslaki)
9 9 2.3 Muuntohuume Muuntohuumeella tarkoitetaan päihdyttäviä aineita, joita käytetään huumausaineiden tavoin. Muuntohuumeita kutsutaan myös design eli muotihuumeiksi. Niiden ero huumausaineisiin on, että niitä ei ole vielä luokiteltu huumausaineiksi. Ne eivät lain mukaan ole huumausaineita. (Huumausaineet) Huumeiden kemiallista rakennetta muutetaan siten, etteivät ne ole yhteneviä luokiteltujen huumeiden kanssa. Muuntohuumeet ovat usein vaarallisempia kuin jo entuudestaan tunnetut huumeet, koska muuntohuumeiden rakennetta ei tunneta varmasti. Lisäksi niiden sisältämät ainesosat ja pitoisuudet voivat vaihdella hyvinkin paljon. Yhä vaarallisempia muuntohuumeista tekee se, että ne ovat usein muiden aineiden seoksia. (Huumetilanne Suomessa 2011) 2.4 Suomessa käytettäviä huumausaineita Suomessa yleisin huumausaine on kannabis. Muita paljon käytettyjä huumeita ovat amfetamiini ja sen johdannaiset, erilaiset lääkkeet sekä opiaatit. Opiaateista yleisimmät ovat heroiini ja kokaiini. LSD on myös tunnettu huumausaine Suomessa. (Huumausaineet) Amfetamiini sekä siitä saadut johdannaiset on luokiteltu erittäin vaarallisiksi huumeiksi. Amfetamiinia valmistetaan kemiallisesti ja sillä on tarkoituksena kiihdyttää keskushermoston toimintaa. Sitä esiintyy vaaleina jauheina, tabletteina, kapseleina sekä liuoksina. Suomessa yleisimpiä ovat amfetamiinista vahvempi metamfetamiini sekä synteettiset johdannaiset kuten ekstaasi. Amfetamiini aiheuttaa käyttäjässään euforiaa, itsevarmuutta, ruokahaluttomuutta, ylienergisyyttä sekä seksuaalista ja voimakkuuden tunnetta. Haittavaikutuksina esiintyvät muun muassa aistiharhat, unettomuus, sekavuus sekä mielialanvaihtelua. Pitkäaikaiskäytössä henkilön persoonallisuus saattaa muuttua ja aiheuttaa jopa skitsofreniaa. (Pikatieto päihteistä) Yleinen käyttöannos amfetamiinia on 0,2 grammaa (Huumausainerikosten rangaistussuositus). Ekstaasi on synteettinen huumausaine, jota saadaan johtamalla amfetamiinista. Ekstaasia esiintyy tabletteina, pulverina sekä liuoksena. Ekstaasi on myös erittäin vaarallinen huumausaine, kuten edellä mainittu amfetamiini. Ekstaasi aiheuttaa käyttäjälleen voimakasta hyvänolontunnetta, fyysisen suorituskyvyn kasvua, piristystä, läheisyyden tunnetta sekä hallusinogeenisiä vaikutuksia. Haittavaikutuksia ovat muun muassa lihaskrampit, ruokahaluttomuus, liikehäiriöt sekä verenpaineen ja pulssin nousu. Jotkut
10 10 käyttäjät saattavat myös olla entistä aggressiivisempia. (Pikatieto päihteistä) Kertakäyttöannoksena on yleensä yksi tabletti (Huumausainerikosten rangaistussuositus). Euroopan neuvoston mukaan ekstaasi on toiseksi suosituin huumausaine vuotiaiden keskuudessa kannabiksen jälkeen (KKO 2005:56). Gamma, joka tunnetaan myös lyhenteellä GHB, on harvinaisempi huumausaine. Se on alun perin lääkeaine, mutta sen sopivuus lääkkeeksi ei ollut hyvä. Sen vaikuttava ominaisuus on keskushermoston lamaannuttaminen, joka aiheuttaa rentouttavaa sekä euforisoivan vaikutuksen. Haittavaikutuksina on väsymys jopa nukahtaminen tai tajuttomuus. (Pikatieto päihteistä) Heroiinia ja opiaatteja saadaan valmistettua oopiumunikosta, ja ne lamaannuttavat keskushermostoa. Raakaoopiumista valmistetaan muun muassa morfiinia, jota käytetään kipulääkkeenä. Subutexia eli buprenoffiinia käytetään opiaattiriippuvuuden hoidossa. Sitä voidaan käyttää tablettina, nuuskaamalla tai suonensisäisesti. (Huumausainerikosten rangaistussuositus) Subutexin väärinkäyttö on myös yleistä sekä rangaistavaa. Suomessa esiintyvä heroiini on ruskeaa tai valkeaa jauhetta. Heroiini tuottaa mielihyvää ja auttaa kivun lievityksessä. Haittavaikutuksia ovat pahoinvointi, apatia, sekavuus sekä nukahtaminen. (Pikatieto päihteistä) Kannabista saadaan Cannabis sativa -nimisestä hamppukasvista. Marihuanaa saadaan kasvin kuivatuista kukista, lehdistä ja versoista, kun taas hasista kasvin pihkasta. Sen yleisin käyttömuoto on polttaminen. Kannabis tuottaa piristäviä sekä lamaannuttavia vaikutuksia käyttäjässään lisäksi hallusinaatiot ovat yleisiä. Käyttö saattaa aiheuttaa myös paranoiaa, paniikkikohtauksia ja masentuneisuutta. (Pikatieto päihteistä) Marihuana ja hasis-nimitykset aiheuttavat usein hämmennystä. Niitä molempia saadaan Cannabis Sativa -kasvista. Marihuana rinnastetaan hasikseen tuomionantovaiheessa, koska ne ovat peräisin samasta kasvista. Muissa kasvin osissa THC-pitoisuus eli tetrahydrokannabinoli, joka on hampusta saatava yhdiste, on alhaisempi. THC-pitoisuus arvioidaan aina tapauskohtaisesti ja se otetaan jokaisessa tuomionannossa huomioon. (Huumausainerikosten rangaistussuositus) Kokaiinia saadaan koka-pensaan lehdestä. Kokaiini on valkoista jauhetta. Se stimuloi keskushermostoa tuottamalla mielihyvää, energisyyttä, omien kykyjen yliarviointia sekä aistiherkkyyttä, esimerkiksi crack on kokaiinin johdannainen. Hallitsematon käytös, vapina, huimaus sekä vainoharhaisuus ovat yleisempiä haittavaikutuksia. (Pikatie-
11 11 to päihteistä) Kokaiinina käytetään Suomessa suhteellisen vähän. Kokaiinilla on useita erilaisia käyttötapoja. Käytännössä sitä voi käyttää kaikissa sen eri olomuodoissa. (Huumausainerikosten rangaistussuositus) LSD on synteettinen valmiste, joka aiheuttaa aistiharhoja. Se on melko huomaamaton, sillä sen ominaisuuksia ovat värittömyys, mauttomuus, hajuttomuus ja kaiken lisäksi sen on vesiliukoinen. Sitä saa melkein kaikissa muodoissa. LSD vaikuttaa voimakkaasti aivoihin muun muassa vaikuttamalla näköön, aisteihin sekä ajatteluun. Se aiheuttaa tunnetta ympäristöön sulautumisesta. Haittavaikutukset ovat pelkotilat, paranoia, sekavuus sekä persoonallisuuden muutokset. (Pikatieto päihteistä) LSD imeytetään yleensä pienikokoisiin paperineliöihin, yksi neliö vastaa yhtä käyttöyksikköä (Huumausainerikosten rangaistussuositus). Muina huumausaineina pidetään sieniä sekä lääkkeitä, esimerkiksi lamaannuttavia sieniä on Suomessa noin 15 eri lajia. Näitä sieniä ovat erilaiset kärpässienet, karvaslakit sekä kirjoheltat. Suomen metsistä löytyy myös lamaannuttavia sieniä. Sienten vaikutukset ovat samat kuin LSD:llä, mutta haittavaikutuksiin kuuluvat kuolemanpelko, kauhutilat sekä sekavuus. (Pikatieto päihteistä) Lääkkeiden väärinkäyttö on erittäin yleinen tapa päihtymistarkoitukseen, varsinkin lääkkeiden sekakäyttö alkoholin ja huumeiden kanssa. Kuitenkin se ei varsinaisesti ole rikos, mutta siitä tulee rikos, jos henkilöllä on hallussaan, esimerkiksi voimakkaita kipulääkkeitä ja rauhoittavia tai henkilö on niiden vaikutuksen alaisena, eikä hänellä ole niihin oikeutettua lääkärin määräämää reseptiä. Esimerkkinä yhdessä käsittelemässäni tapauksessa eräs nuori henkilö väärensi reseptin saadakseen huumausaineeksi luokiteltua ainetta, joka on erittäin voimakas kipulääke. Hän sai syytteen huumausaineen hallussapidosta sekä väärennöksestä. (Sakari-tietojärjestelmä 2011) Suomessa yleisimpiä väärinkäyttöjä tapahtuu unilääkkeiden, rauhoittavien lääkkeiden, opioideja, morfiinia sisältävien kipulääkkeiden kanssa. Väärinkäytön tarkoituksena on helpottaa nukahtamista, lievittää paniikkikohtauksia sekä rentouttaa. Väärinkäytön haittavaikutuksina on usein pahoinvointia, ärtyneisyyttä ja pahimmassa tapauksessa kuolema. (Pikatieto päihteistä)
12 Huumausainerikos ja huumausaineen käyttörikos Huumausainerikoksesta säännellään rikoslain 50. luvussa, jossa selostetaan toiminta, joka Suomen lainsäädännön mukaan katsotaan rikokseksi. Huumausainerikoksia ovat muun muassa huumausaineiden käyttäminen, kasvattaminen, myyminen, hallussapito sekä välittäminen. Huumausaineen käyttörikos rikoslain mukaan tarkoittaa vähäisen huumausainemäärän käyttöä, hallussapitoa tai hankkimisen yritystä. (Rikoslaki) 2.6 Huumausainerikollinen Huumausainerikollinen on henkilö, joka syyllistyy rikoslain 50. luvun vastaiseen toimintaan. (Rikoslaki) 2.7 Huumausainelaki Huumausainelaissa säädetään kaikki Suomessa huumausaineeksi luokitellut huumausaineet. Laki on säädetty huumausaineiden valvontaan sekä niihin liittyvien rikosten ehkäisemiseksi. (Huumausainelaki) 3 SUOMEN HUUMAUSAINEHISTORIA Huumeita on käytetty Suomessa jo 1700-luvulla, jolloin ensimmäisenä huumeena Suomeen tuli oopium. Silloin sitä käytettiin lääkeaineena moneen vaivaan kuten yskään, koleraan ja punarokkoon luvulla saapui morfiini ja vähän myöhemmin kokaiini luvulla huumeita alettiin käyttää päihtymistarkoituksessa. Jo vuonna 1920-luvulla todettiin Suomessa olevan huumeongelma. (Ylikangas 2009) Suomessa astui voimaan vuonna 1922 Haagin oopiumsopimus vuodelta Tosin Suomi liittyi kansainvälisiin sopimuksiin vasta Kansainliiton painostuksesta. Lääkintähallinto oli ensin sopimuksia vastaan. Suomessa käytettiin heroiinia suosittuna kipulääkkeenä sekä yskänlääkkeenä luvuilla. Vuoden 1957 jälkeen ei heroiinia enää saanut Suomen apteekeista. Toisessa maailmansodassa jaettiin sotilaille amfetamiinia, jotta sotilaat pysyivät hereillä vaikeissakin olosuhteissa. Vielä 1960-luvulla amfetamiinia oli laihdutuslääkkeissä. Suomessa huumausaineiden käyttö on ollut rangaistavaa jo vuodesta 1966 ja samana vuonna amfetamiinista tuli kielletty aine. (Onnela 2001)
13 luvulla huumeiden käyttö lisääntyi selvästi Suomessa. Kuitenkin uusi laki sekä tehostettu valvonta vähensi huumeiden käyttöä 1970-luvun lopulla hetkellisesti. Huumeiden käyttö lisääntyi merkittävästi jälleen 1990-luvulla, kannabiksen käytön myötä. Tätä 1990-luvun huumausainetilanteen vakavoitumista ja kasvua kutsuttiin toiseksi aalloksi, ensimmäisen ollessa 1960-luvulla. Kyse oli kansainvälisestä ilmiöstä, johon vaikuttivat monet eri tekijät, esimerkiksi nuorten lisääntynyt kiinnostus huumeita kohtaan ja huumekaupan järjestäytyminen. (Huumeiden käyttäjien rikosoikeudellinen kontrolli) 2000-luvulla tilanne jälleen tasaantui, mutta 2010-luvulla huumausaineiden käyttö on jälleen kasvussa kannabiksen kotikasvatuksen suosion sekä muuntohuumeiden myötä. (Pikatieto päihteistä) 4 HUUMAUSAINETILANNE SUOMESSA VUONNA 2011 Poliisin sekä Tullin tekemien tutkimusten perusteella Suomessa oli huumausainerikoksia vuonna kappaletta, joista käyttörikoksia oli kappaletta sekä törkeitä huumausainerikoksia kappaletta. Sekä käyttörikokset että törkeät huumausainerikokset vähenivät vuodesta 2010, mutta yleisesti ottaen huumausainerikokset ovat nousseet vuonna 2011, selviää Poliisin ja Tullin laatimasta raportista. (Poliisin ja tullin tekemät huumaus- ja dopingainetakavarikot) Kuvassa 1 on selvitetty huumausainerikosten määrää Suomessa Kuva 1. Kaikki Suomessa vuonna 2011 tehdyt huumausainerikokset prosentuaalisesti kuvattuna. (Katsaus poliisin ja tullin ja rajavartiolaitoksen tietoon tulleeseen rikollisuuteen)
14 14 Muuhun huumausainerikos kohtaan kuuluu hallussapito, myynti- sekä viljelyrikokset. Huumeita takavarikoitiin enemmän vuonna 2011 vuoteen 2010 verrattuna. Hasista takavarikoitiin ennätysmäärä, 860 kiloa. Suuri osa huumeista on tarkoitus kuljettaa Suomesta muihin maihin kuten Venäjälle. Takavarikoitujen kannabiskasvien määrä oli myös suurempi kuin koskaan aiemmin, yhteensä kasvia. Kotikasvatus on lisääntynyt, mutta suuri osa on silti edelleen ammattimaista kasvatusta. Vuonna 2011 tulli löysi 42 täysin uutta ja tuntematonta muuntohuumetta. (Kannabiksen ja muuntohuumeiden takavarikot kasvoivat edelleen viime vuonna) 4.1 Huumausainepolitiikka Suomessa Yhteiskuntamme on selvästi huumausaineita vastaan. Huumausainepolitiikan peruslähtökohta on täysin kielteinen. Tämä johtuu huumausaineiden vaarallisuudesta, ennalta arvaamattomuudesta. Huumausaineet tuovat sekä tuo mukanaan hyvin paljon erilaisia terveydellisiä sekä taloudellisia haittoja kuten velkakierrettä, riippuvuutta ja vaikeita psyykkisiä sairauksia. Huumeiden käyttäjiä paheksutaan, mutta yritetään myös auttaa. Maassamme on monta eri viranomaistahoa, jotka pyrkivät ehkäisemään ja lopettamaan huumausaineiden käytön. Kaikki rikollinen toiminta koskien huumausaineita on Suomessa lailla kielletty. Poikkeuksena on erityisoikeuden saaneet tutkimuslaitokset, jotka voivat toimia huumaavien aineiden kanssa lääkinnälliseen ja tieteelliseen tarkoitukseen perustuen. (Huumausainelaki) Sosiaali- ja terveysministeriö koordinoi Suomen huumausainepolitiikkaa yhdessä muiden hallintoelinten kanssa, tarkoituksenaan ehkäistä huumausaineiden kysyntää ja tarjontaa, vähentää niiden aiheuttamia haittoja, saattaa huumeongelmaiset mahdollisimman varhain hoitoon sekä saada huumausainerikolliset rikosoikeudellisen vastuuseen teoistaan. Valtioneuvosto on laatinut periaatepäätöksen huumausainepolitiikasta vuosille , johon Suomen huumausainepolitiikka perustuu. Suomi noudattaa politiikassaan myös kansainvälisiä sopimuksia, kuten Yhdistyneiden kansakuntien huumausaineiden vastaisia sopimuksia sekä Euroopan unionin huumausainestrategiaa vuosille (Huumausainepolitiikka)
15 15 5 LAINSÄÄDÄNTÖÄ Suomen huumausainelainsäädäntö kriminalisoi kaiken toiminnan koskien huumausaineita, muutamia poikkeuksia lukuun ottamatta (Huumeiden käyttäjien rikosoikeudellinen kontrolli). Suomen huumausainelainsäädäntö perustuu kolmeen Yhdistyneiden kansakuntien yleissopimukseen. Kansainvälisten sopimusten tarkoituksena on yhtenäistää eri maiden huumausainepolitiikkaa kielteiseksi sekä estää maailmanlaajuisen huumausainerikollisuuden leviämistä. Merkittävimpiä ovat huumausainelaki vuodelta 2008 sekä rikoslain 50. luku koskien huumausainerikoksia, joka säädettiin vuonna 1993 (HE 22/2008). Laillisuusperiaatteen mukaan vain laissa rikokseksi säädetystä teosta voidaan antaa tuomio tuomioistuimessa. KKO 2013:12 tapauksessa henkilöä syytettiin huumausaineen maahantuonnista ilman asianmukaisia dokumentteja. Syytetty kuitenkin toimitti myöhemmin oikeudelle tarvittavat asiapaperit koskien henkilökohtaisia lääkkeitään. Laillisuusperusteen mukaan hovi- sekä korkein oikeus katsoi, ettei laittomaksi maahantuonniksi voida tulkita maahantuonnin aikana puuttuvia asiakirjoja Suomen lainsäädännöstä tietämättömän vastaajan vahingoksi. (KKO 2013:12) 5.1 Huumausainelaki (373/2008) Laki tuli voimaan vuonna 2008 ja sen jälkeen siihen on tehty huomattavia muutoksia (Huumausaineet). Huumausainelaissa säädetään kaikki huumausaineisiin liittyvät teot, jotka ovat Suomessa laissa rangaistavia. Laki on säädetty huumausaineiden valvontaan sekä niihin liittyvien rikosten ehkäisemiseksi. Tarkoituksena on estää Suomeen tuonti, Suomesta vienti, valmistaminen, levittäminen sekä käyttäminen. Huumausainelain toinen luku kertoo myös luvanvaraisesta toiminnasta. (Huumausainelaki) Lakiin tuli muutos kesällä 2011, joka mahdollistaa muuntohuumeiden sekä joidenkin lääkeaineiden nopeamman kansallisen luokittelun huumausaineeksi. Aiemmin vaarallisen aineen luokittelu huumausaineeksi saattoi aiemmin kestää jopa useita vuosia. (HE 303/2010) 5.2 Valtion asetus huumausaineena pidettävistä aineista, valmisteista ja kasveista (543/2008) Asetuksessa määritellään kaikki aineet, valmisteet sekä kasvit, joita pidetään huumausaineina. Listassa on 109 eri ainetta sekä niiden kasviosia, johdannaisia tai muita
16 16 niistä saatavia valmisteita. Lisäksi listassa on vuoden 1961 huumausaineyleissopimuksessa olevat aineet. Säädökseen on lisätty vuosittain lisää eri aineita. Vuonna 2011 lisättiin kahdeksan sekä vuonna uutta ainetta. (Valtion asetus huumausaineena pidettävistä aineista, valmisteista ja kasveista) 5.3 Rikoslain luku 50 sekä pykälät 1, 2 ja 2a Rikoslain 50. luku käsittelee huumausainerikoksia. Huumausainerikokseksi määritellään 1. :ssä seuraavat teot, joista tuomitaan sakkoa tai enintään kaksi vuotta vankeutta; 1) huumausaineen valmistaminen, valmistuksen yritys tai kokapensaan, kat-kasvin (Catha edulis) tai Psilosybe-sienen viljely tai viljelyn yritys, 2) oopiumunikon, hampun tai meskaliinia sisältävien kaktuskasvien viljely tai viljelyn yritys käytettäväksi huumausaineena tai sen raaka-aineena tai käytettäväksi huumausaineen valmistuksessa tai tuotannossa, 3) huumausaineen maahantuonti ja sen yritys, huumausaineen maasta vienti ja sen yritys, kuljettaa tai kuljetuttaa maan läpi tai niiden yritykset, 4) huumausaineen myynti, välittäminen, toiselle luovuttaminen, muilla tavoin levittäminen ja sen yrittäminen, 5) huumausaineen hallussapito, sen hankkimisen yritys. Huumausainerikos on törkeä, jos se määritellään alla eritellyiksi teoiksi. Törkeät huumausainerikokset määritellään rikoslain 50. luvussa 2. :ssä. Näistä rikoksista tuomitaan vähintään yhdeksi ja enintään kymmeneksi vuodeksi vankeuteen. 1) rikoksen kohteena on erittäin vaarallinen huumausaine tai kyseessä on huumausaineen suuri määrä, 2) suuren taloudellisen hyödyn tavoitteleminen,
17 17 3) rikoksen tekijä toimii rikoksen laajamittaiseen tekemiseen erityisesti järjestäytyneen rikollisuuden ryhmän jäsenenä, 4) usealle henkilölle aiheutuu teon vuoksi terveyden tai hengen vaaraa, 5) huumausaineen levittäminen alaikäiselle tai muuten häikäilemättömällä tavalla tai teko on myös kokonaisuutena arvostellen törkeä. Huumausaineenkäyttörikokseksi määritellään rikoslain luvussa 50:2 a seuraavaa. Huumausaineen laitonta käyttämistä tai omaan käyttöön pitää hallussaan tai yrittää hankkia itselleen vähäisen määrän huumausainetta. Näistä rikoksista tulee tuomita sakkoa tai enintään kuusi kuukautta vankeutta. Huumausainerikoksen valmistelusta voidaan tuomita sakkoon tai enintään kahdeksi vuodeksi vankeuteen. (Rikoslaki) Huumausainerikoksen edistäminen sekä törkeä edistäminen on myös rangaistavaa. Kaikki rikokseen liittyvät välineet, aineet sekä tarvikkeet tuomitaan menetetyksi valtiolle. KKO 2010:10 ratkaisussa tuomittiin auto menetettäväksi valtiolle, koska sillä oli kuljetettu merkittäviä määriä huumausainetta, ja tästä syystä autosta oli tullut rikoksen tekoväline. (KKO 2010:10) Mikäli koetaan, että rikosta voidaan pitää vähäisenä ottaen huomioon aineen määrä, laatu, käyttötilanne tai muut olosuhteet tullaan toimenpiteistä luopumaan. Syyte voidaan myös jättää nostamatta tai rangaistus tuomitsematta jos rikoksentekijä on hakeutunut sosiaali- ja terveysministeriön hyväksymään hoitoon. (Rikoslaki) Helsingin hovioikeus on katsonut ratkaisussaan 2007:4, että myös postin kautta tilatut lääkkeet katsotaan huumausainerikokseksi. Syytetty oli tilannut Espanjasta postin kautta lääkkeitä, tarkoituksenaan säästää lääkekuluissa. Hän ei ollut tietoinen sen olevan lainvastaista, sillä hänellä oli Suomessa voimassa oleva resepti. Kuitenkin hovioikeus katsoi, että syytetty oli laiminlyönyt selvitysvelvollisuutensa koskien ulkomailta tilattavia lääkkeitä ja käräjäoikeuden tuomio huumausainerikoksesta jäi voimaan. (HelHO 2007:4) 5.4 Huumausainerikos ja rangaistuksen mittaaminen Rikoksen yritys on rangaistavaa vain, kun laissa niin säädetään. Huumausainerikoksissa yritys on myös rangaistavaa. Kuitenkaan rikoksen valmistelu ei aina pääsääntöi-
18 18 sesti ole Suomessa rikos. Tämän vuoksi yrityskynnyksen määrittely on erityisen tärkeä. (Melander 2010, ) Hallitus on kuitenkin esittänyt esityksessään HE 141/2012, että törkeiden rikosten valmistelu säädettäisiin laissa rangaistavaksi. Tämän avulla pyritään ehkäisemään jo varhaisessa vaiheessa järjestäytyneen rikollisuuden toimintaan. (HE 141/2012) Huumausainerikokset ovat homogeeninen rikostyyppi, koska tuomion antoon vaikuttavat muun muassa huumausaineen laji, määrä, pitoisuus, tavanomainen kerta-annos, käyttötapa sekä tekotapa. KKO 2005:56 ratkaisun mukaan rangaistukseen vaikuttaa myös suunnitelmallisuus sekä motiivi ja lisäksi tekijän asema huumeorganisaatiossa. (Tapani & Tolvanen 2011, ) Rangaistuksen pituuteen tai määrään vaikuttaa myös tekijän ikä, eli nuoruusperuste ja ensikertalaisuus. Ensikertalaisuudella tarkoitetaan rikosprosessuaalista ensikertalaisuutta, eli tekijällä ei tiedetä olevan aikaisemmin luettua huumausainerikosta tai huumausaineenkäyttörikosta eikä hän myöskään ole sellaisesta jäänyt aiemmin kiinni. Kohtuusperustetta voidaan myös soveltaa, jos tekijä edistää rikoksensa selvittämistä sekä auttamalla kaikin tavoin rikoksen tutkijoita. (Seuraamuksen määrääminen huumausaineen käyttörikoksesta) Lisäksi tekijän aiempi rikollisuus otetaan huomioon (Tapani & Tolvanen 2011, 134). Huumausainerikokset ovat myös erityislaatuisia etenkin rangaistuksen mittaamisen näkökulmasta, sillä rangaistuksessa huomioon otettavia seikkoja kuten lajia, määrää ja niin edelleen on pyritty asteikollistamaan. Tämä johtuu siitä, että rangaistuskäytäntöä on pyritty yhtenäistämään koko Suomessa. Helsingin käräjäoikeus on vuonna 1999 laatinut huumausainerikosten rangaistustaulukon, joka päivitettiin vuonna 2006 Helsingin hovioikeudessa. (Tapani & Tolvanen 2011, 50.) Tämä asteikko on myös käytössä Itä-Uudenmaan käräjäoikeudessa (Karlsson ). Itä-Uudenmaan syyttäjänvirastolla on myös käytössään ohjeita syyttäjille, huumausaineen käyttörikoksen seuraamusten määräämisestä (Oksanen ). Huumausaineen määrällä, lajilla ja pitoisuudella on rangaistuksen mittaamisen lisäksi merkitystä myös silloin, kun mietitään tunnusmerkistön valintaa huumausainerikoksen tai törkeän huumausainerikoksen välillä. Teko muuttuu törkeäksi, kun huumausainetta on ollut suuri määrä, aine on erittäin vaarallinen tai teko on muuten häikäilemättömällä tavalla törkeä. KKO 2005:56 ratkaisussa huumausainerikos pysyi törkeänä myös
19 19 hovioikeuden ratkaisun jälkeen. Kyseessä oli erittäin vaarallinen huumausaine ja sitä oli suuri määrä. Syytetyn oma positiivinen osallistuminen rikoksen ratkaisemiseen ei riittänyt alentaman tuomiota. Vastaavasti KKO 2009:53 tapauksessa pohdittiin huumausainerikoksen sekä törkeän huumausainerikoksen välillä, jolloin myös hovioikeuden törkeää huumausainerikostuomiota ei muutettu. Usein ongelmana on, mikä voidaan lain mukaan määritellä suureksi määräksi huumausainetta. Se on aina tuomioistuimen arvioitavissa tapauskohtaisesti. Jos teossa käytetty määrä vastaa vain huumausainerikosta, vaikuttaa aineen määrä joka tapauksessa rangaistuksen lajiin ja pituuteen. (Tapani & Tolvanen 2011, 52.) Huumausainerikoksiin liittyy usein myös muutakin rikollisuutta. Käytännössä eri rikokset ovat syntyneet suhteellisen lähekkäin ja muodostavat ajallisesti sopivan kokonaisuuden, jolloin jutut voidaan käsitellä samassa istunnossa. Suomessa siirryttiin vuonna 1992 yhtenäisrangaistusjärjestelmään. Tarkoituksena oli yksinkertaistaa rangaistuksen mittaamista. Yhteinen sakkorangaistus tuomitaan silloin, kun tuomittavat rikokset ovat käräjäoikeuden käsittelyssä samalla kertaa. Tämä on mahdollista silloin, kun tekijä on syyllistynyt useaan rikokseen suhteellisen lyhyen aikavälin aikana ja ne tulevat käsitellyiksi samassa pääkäsittelyssä. (Tapani & Tolvanen 2011, 35 ja 135.) Helsingin hovioikeus julkaisee ajoittain laatuhankkeita käräjäoikeuksien käyttöön. Tuomarit, esittelijät sekä syyttäjät laativat yhdessä kehittämistyöryhmässä eri aiheisiin liittyviä suosituksia. Seuraavassa on eritelty Helsingin hovioikeuden käräjäoikeuksille laatiman huumausainerikosten rangaistussuosituksia. Yleisimmät huumausaineet ovat suhteutettuna niiden määrään. Lieventämis- sekä koventamisperusteet tulee ottaa aina erikseen huomioon rangaistusta mitattaessa. (Huumausainerikosten rangaistussuositus) Itä-Uudenmaan käräjätuomari Maija-Liisa Karlsson kertoo käyttävänsä myös näitä suosituksia apunaan tuomiota määrätessään (Karlsson ). Pelkästä huumausaineen käytöstä sovelletaan vain sakkorangaistusta. Kun huumausaineen kertahallussapidon määrä on epäuskottavaa siinä merkityksessä, että syytetty itse olisi käyttänyt kaiken, ottaen huomioon käyttöannosten määrän, arvon sekä epäillyn muut olosuhteet, siirrytään soveltamaan vankeusrangaistusta. Rajanvedossa otetaan huomioon myös aineen vaarallisuus sekä pitoisuus. Rangaistussuosituksessa on eritelty Suomen yleisimpien huumausaineiden määrät sekä rajanveto törkeään huumausainerikokseen. Esimerkiksi, jos henkilöllä on hallussaan 100 grammaa hasista, so-
20 20 velletaan silloin yleensä vankeusrangaistusta, kun henkilöllä on hallussaan 1000 grammaa, sovelletaan sitä törkeänä huumausainerikoksena. Lisäksi suosituksessa on eritelty huumausaineittain oman käytön määrät, myynnin ja välittämisen määrät sekä törkeän huumausainerikoksen huumausainemäärät. Ne ovat toki vain suuntaa antavia. (Huumausainerikosten rangaistussuositus) Vuonna 2011 koko Suomessa tuomittiin yhteensä 433 törkeää huumausainerikosta kun edellisvuonna luku oli 414 (Katsaus rangaistuksiin 2011). 5.5 Kirjallinen menettely Vuonna 2006 oikeudenkäyntimenettelyä rikosasioissa uudistettiin lakimuutoksella, joka mahdollisti rikosasian ratkaisemista kirjallisessa menettelyssä ilman pääkäsittelyä. Kirjallisessa menettelyssä voidaan tuomita rangaistuksen lisäksi rikoksesta johtuvia seuraamuksia, kuten vahingonkorvaus, menettämisseuraamus tai ajokielto. Perusajatuksena on rikosasian käsittelyn sovittaminen sen laatuun eli yhteiskunnan voimavarojen käyttäminen tarkoituksenmukaisella tavalla. (Vuorenpää 2009, ) Kirjallinen menettely voidaan suorittaa seuraavissa tapauksissa: ei ole säädetty ankarampaa rangaistusta kuin sakko tai enintään kaksi vuotta vankeutta, vastaaja tunnustaa teon ja luopuu oikeudestaan suulliseen käsittelyyn sekä suostuu kirjalliseen käsittelyyn, vastaaja on täysi-ikäinen teon tehdessään, asianomistaja ei vaadi pääkäsittelyä, pääkäsittely on kokonaisuutena arvioiden tarpeeton. (Vuorenpää 2009, ) Kirjallisessa menettelyssä ratkaistiin vuonna 2011 yhteensä rikosta, mikä oli noin kaksi sataa vähemmän kuin vuonna 2010 (Käräjäoikeuksien rikosasioiden ratkaisut 2011). 5.6 Nuorten seuraamusjärjestelmä Nuorisorikosoikeus on peräisin 1800-luvulta, jolloin nuorille alettiin säätää rangaistusvastuuikää. Tuolloin oli Suomessa voimassa vuoden 1734 laki, jonka mukaan tuomioistuin mahdollisti vanhempien hoitaa toimeenpanemisen kurituksesta, sakosta tai vankeudesta. Suomessa perustettiin vuonna 1829 erityinen kasvatuslaitos nuorisovangeille ja vaivaishoitolautakunnan mukaan pahatapaisille lapsille. Vuoden 1889 rikoslaissa asetettiin 15 vuoden ikä rangaistusvastuuiäksi. Lastensuojelulaki säädettiin vuonna 1936, joka mahdollisti kuntien puuttumisen alaikäisten rikoksiin. (Marttunen 2008, 44, )
21 21 Nuorisorikosoikeutta on kehitetty voimakkaasti viime vuosina. Yhteiskunnan suurin tarkoitus koskien nuoria sekä nuoria rikoksentekijöitä on heidän syrjäytymisen estäminen. Tavoitteena yhteiskunnalla on minimoida rikoksesta tuomitun rangaistuksen syrjäytymistä lisäävän vaikutuksen. Vahingonkorvausmaksut jäävät usein nuorille velaksi, sillä nuorilla ei ole vielä riittävää maksukykyä, esimerkiksi opiskelujen takia. Kuitenkin korot kasvavat koko ajan, mikä ei helpota mahdollista velan lyhentymistä. Ketään ei saisi ajaa taloudelliseen ahdinkoon, mutta rikoksentekijöitä ei ole otettu huomioon, kun tarkoituksena on edistää velkaantumisesta vapautumista. Rikosoikeuden professori Kimmo Nuotio Helsingin yliopistosta esittää uutena keinona ylivelkaantumisen ongelmaan nuorille suunnatun velkajärjestelymenettelyn, jossa käsiteltäisiin velkoja niiden perusteesta riippumatta. (Nuotio 2013, C7) Suomen laki ei rankaise lapsia eli alle 15-vuotiaita. He voivat kuitenkin saada varoituksen sekä joutua vahingonkorvausvastuuseen. Alle 15-vuotiaan rikosta ei käsitellä käräjäoikeudessa laisinkaan. Nuoria vuotiaita kohdellaan tuomioistuimissa lievemmin kuin aikuisia. Nuorisorikosoikeus erottaa lapset ja nuoret yleisestä aikuisten rikosoikeudesta. (Marttunen 2008, 1.) Erityiskohtelun perusteena on ymmärrys siitä, että nuoren kasvuvaiheeseen liittyy tietty rajojen kokeilu (Nuori rikoksentekijä). Suomessa rikosoikeudellinen vastuu alkaa 15-vuotiaana. Jos alle 15-vuotias syyllistyy rikokseen, sovelletaan häneen lastensuojelulain mukaisia toimia. Hänen tekonsa tutkiaan poliisin toimesta ja se voidaan sovitella. (HE 229/2009, 5.) Alle 18-vuotiaana tehdystä rikoksesta voidaan kuitenkin määrätä ehdottomaan vankeuteen, jos painavat syyt sitä vaativat. Ehdoton vankeusrangaistus voi tulla kyseeseen tilanteessa, jossa nuori on toiminut häntä vanhempien rikoskumppaneiden liigan johtajana ja muut liigan jäsenet tuomitaan ehdolliseen vankeuteen. Oikeudenmukainen ja yhdenvertainen kohtelu edellyttää myös nuorelle tuomittavaksi ehdotonta vankeutta. Tapani & Tolvanen 2011, 143.) Vuonna 2011 Suomen tuomioistuimet arvioivat 33 tapauksessa alle 18-vuotiaan rikokseen liittyvän niin painavia syitä, jotka vaativat ehdottoman vankeusrangaistuksen tuomitsemisen. Tämä oli yhdeksän henkilöä enemmän kuin vuonna Kaikki 33 tuomittua olivat miehiä. Ehdottomia vankeusrangaistuksia tuomittiin yhteensä 5995 kappaletta. (Katsaus rangaistuksiin 2011) Kuitenkin ehdollinen vankeus on pääsääntönä koskien alle 18-vuotiaita rikoksentekijöitä tai ensikertalaisia. (Melander 2010, 160.) Vuonna 2011 tuomioistuimet tuomitsivat alle 18-vuotiaita ehdolliseen vankeusrangaistukseen 570 nuorta, joka on 20 tuomiota
22 22 enemmän kuin vuonna Kaikkiaan ehdollisia vankeusrangaistuksia tuomittiin koko maassa hieman alle kappaletta. (Katsaus rangaistuksiin 2011) vuotias kuuluu kuitenkin jo rikosoikeudellisen vastuun piiriin. Toimenpiteistä luopumisen sekä ehdollisen vankeuden käytön edellytyksiä on laajennettu. Nuorille vuotiaille tuomitut vankeusrangaistukset pannaan täytäntöön laitosoloiltaan muista selvästi poikkeavassa ympäristössä, myös sakon muuntorangaistuksen käyttöä on rajoitettu. Lisäksi he vapautuvat laitoksesta muita aiemmin. Nuoren vankeusrangaistus on enintään ¾ aikuisen vastaavasta rikoksesta. Rikosprosessin nopeutta myös korostetaan, kun on kyseessä nuori henkilö. Jos kyseessä on alle 18-vuotias henkilö, tulee syyttäjän kiireellisesti ratkaista, aikooko hän nostaa syytteen vai ei. Käräjäoikeudessa käsiteltävä nuoren rikosjuttu on käsiteltävä kiireellisenä ja ilman aiheetonta viivytystä. (Nuori rikoksentekijä) Nuorten rikosseuraamusjärjestelmään kuuluu myös valvonta. Ehdollisvalvonnalla on Suomessa pitkä historia, jo 70 vuoden ajan on nuoria seurattu ehdollisen vankeuden aikana. Vuonna 1940 säädettiin laki nuorista rikoksentekijöistä ja vuonna 1942 tuli voimaan asetus nuorista rikoksentekijöistä. Vuonna 1943 alkoi nuorten ehdollisen vankeuden valvonta lakisääteisenä. (Ehdollisesti rangaistujen nuorten valvonta 2010, 25 27) Alle 21-vuotiaana rikoksen tehnyt voidaan tuomita ehdollisen tehosteeksi valvontaan rikoslain 6. luvun 10 :n 2 momentin mukaan (Tapani & Tolvanen ) Yleensä alle 18-vuotiaat rikoksentekijät tuomitaan sakkoon, mutta ehdollinen vankeus on toiseksi yleisin. Noin viidesosa nuorten rikosasioista tuomitaan ehdolliseen vankeusrangaistukseen. Ehdollista on kritisoitu nuorten rangaistusmuodoksi, koska se ei kovin paljoa vaikuta nuoren elämään. Vuonna 2011 nuoria oli valvonnassa noin 1214 henkilöä. (Ehdollisesti rangaistujen nuorten valvonta 2010, ) Vuonna 2011 tuomioistuimet tuomitsivat alle 21-vuotiaita 2582 kertaa, joista kolmasosa määrättiin koeajaksi valvontaan (Katsaus rangaistuksiin 2011). Vuonna 2011 tuli uusi voimaan laki, jonka mukaan enintään kuuden kuukauden pituiseen ehdottomaan vankeusrangaistukseen tuomittu voidaan tuomita sen sijaan valvontarangaistukseen. Tuomitulla on velvollisuus pysyä tietyssä sovitussa paikassa sekä noudattaa toimintasuunnitelmaa. Laki valvontarangaistuksesta ehti olla voimassa vuoden 2011 puolella kaksi kuukautta. Tuona aikana valvontarangaistuksia tuomittiin vii-
23 23 si kappaletta. Yksi tuomioista koski huumausainerikosta. (Katsaus rangaistuksiin 2011) Yhdyskuntapalvelu otettiin käyttöön Suomessa kokeilumuotoisena vuonna Vuonna 1997 yhdyskuntapalvelusta tuli pysyvä osa rangaistusjärjestelmää. Yhdyskuntapalvelusta säädellään laissa yhdyskuntapalvelusta. Yhdyskuntapalvelun tarkoituksena on, että rikoksesta tuomittu tekee jotain työtä yleishyödyllisessä voittoa tavoittelemassa yhteisössä tai julkisoikeudellisessa yhdistyksessä valvonnan alaisena ja säännöllisesti vähintään 20, mutta enintään 200 tuntia. Lisäksi tuomitun tulee olla yhdyskuntapalvelun ajan päihteetön. (Laki yhteiskuntapalvelusta) Vuonna 2011 tuomioistuimet tuomitsivat yhdyskuntapalveluun 2496 tuomiota, joka oli seitsemän prosenttia vähemmän kuin vuonna 2010 (Katsaus rangaistuksiin 2011). 5.7 Puhuttelu ja sovittelu Puhuttelua alettiin käyttää vuonna 2002 valtakunnansyyttäjän ohjeen perusteella. Sitä käytetään kun rikosoikeudellisessa vastuussa oleva vuotias nuori on jäänyt ensimmäisen kerran kiinni huumausainerikoksesta tai muusta rikoksesta kuten lievästä pahoinpitelystä. Tapauksesta suoritetaan esitutkinta, ja syyttäjä ei päätä nostaa syytettä, silloin nuorelle pidetään puhuttelu. Kyseessä on siis keskustelutilaisuus, jossa mukana ovat nuori, hänen vanhemmat, poliisi, syyttäjä sekä sosiaaliviranomainen. Puhuttelun tulee olla mahdollisimman vakuuttava, sillä tarkoituksena on saada selville nuoren oma näkemys kyseistä rikosta kohtaan sekä tehdä hänelle selväksi rikosoikeudelliset seuraamukset. Jos nuori on osallistunut asiallisesti, jää syyte nostamatta ja asia jää silleensä. (Oksanen ) Jos nuori ei saavu paikalle puhutteluun tai muutoin ilmenee ongelmia, niin toimenpiteistä luopuminen ei ole tarkoituksen mukainen ratkaisu, vaan silloin on myös rangaistusvaatimuksen antaminen tai syytteen nostaminen mahdollista. Jos nuori sortuu puhuttelun jälkeen uudelleen rikokseen, ei puhuttelua ole tarkoituksenmukaista järjestää uudelleen. (Seuraamusten määrääminen huumausaineen käyttörikoksesta) Porvoossa Itä-Uudenmaan syyttäjänvirastossa puhuttelu on erittäin yleinen, kun on kyseessä nuorten huumausainerikokset. Kihlakunnan syyttäjä Camilla Oksanen järjestää kaikki puhuttelut Itä-Uudenmaan piirissä. Itä-Uudellamaalla järjestettiin vuonna
24 yhteensä 15 puhuttelua, joista yhtäkään nuorta ei ohjattu hoitoon. Vuonna 2011 koko Suomessa järjestettiin 154 puhuttelua, joista 23 henkilöä ohjattiin hoitoon. Kuva 2. Vuonna 2011 syyttäjänvirastoissa järjestetyt puhuttelut koskien huumausainerikoksia koko Suomessa Kuten kuvasta 2 voi nähdä, että eniten puhutteluja vuonna 2011 käytti Länsi-Suomen syyttäjänvirasto, joka järjesti 48 puhuttelua ja ohjasi niistä jopa 13 nuorta hoitoon. Lapin syyttäjänvirasto ei pitänyt yhtäkään puhuttelua, mutta sen sijaan ohjasi 5 henkilöä suoraan hoitoon. Vähiten puhuttelua käytti Keski-Suomen syyttäjänvirasto. (Oksanen ) Rikosasioissa sovittelu otettiin käyttöön Suomessa Vantaalla vuonna Alun perin se oli suunnattu nuorten tekemiin rikoksiin. Suomessa sovittelu kuuluu sosiaali- ja terveysministeriön alaisuuteen. (Eskelinen 2005, 25) Vuonna 2008 sovittelussa puolet asiakkaina olleista rikoksentekijöistä oli alle 21-vuotiaita. Sovittelun tarkoituksena on saada rikoksentekijän sekä uhrin välille sovinto, jotta vältyttäisiin oikeudenkäynniltä. Sovittelusta säädetään laissa rikosasioiden- ja eräiden riita-asioiden sovittelusta, joka tuli voimaan vuonna Sovittelu on osapuolille maksutonta. Edellytyksenä kuitenkin on, että molemmat osapuolet ovat sovitteluun halukkaita. Sovittelua voi ehdottaa poliisi, syyttäjä, asianosainen tai jokin toinen viranomainen. Tyypillisiä rikoksia sovittelulle ovat pahoinpitelyt, varkaudet sekä vahingonteot, myös muita
25 25 soveltuvia rikoksia voidaan sovitella. Mitä törkeämpi rikos, sitä huonommin se soveltuu soviteltavaksi. (Rikoksen sovittelu) 5.8 Muita nuoriin rikollisiin liittyvää lainsäädäntöä Nuorisolaki (72/2006) Vuonna 2006 astui voimaan Nuorisolaki, jonka tarkoituksena on tukea nuorten kasvua sekä itsenäistymistä, edistää aktiivista kansalaisuutta, nuorten sosiaalista vahvistamista sekä kasvu- ja elinoloja (Nuorisolaki). Tässä laissa nuorilla tarkoitetaan alle 29- vuotiaita. Lain lähtökohtina ovat muun muassa yhteisöllisyys, yhteisvastuu, tasaarvoisuus, terveet elämäntavat sekä ympäristön ja elämän kunnioittaminen. Vuonna 2010 lakiin tehtiin muutos, joka antaa kunnille mahdollisuuden paikallistasolla nuorten ohjaukseen ja lakiin tehtiin lisäys etsivästä nuorisotyöstä. Etsivällä nuorisotyöllä tarkoitetaan tuen tarpeessa olevan nuoren auttamista tuen piiriin sekä auttamalla hänen pääsyään koulutuksen sekä työmarkkinoiden piiriin. (Huumetilanne Suomessa 2011) Laki nuoren rikoksesta epäillyn tilanteen selvittämisestä (663/2010) Tätä vuonna 2011 voimaan tullutta lakia sovelletaan vuotiaisiin nuoriin. Syyteharkintaa, seuraamuksen määräämistä sekä täytäntöönpanoa varten nuoren tilanne selvitetään hänen nuoresta iästä johtuen. Tarkoituksena on kartoittaa epäillyn sosiaalinen tilanne, rikokseen johtaneita seikkoja sekä arvioida rikollisen tavan jatkuvuutta ja edellytyksiä tukea rikoksellitonta elämää. (Laki nuoren rikoksesta epäillyn tilanteen selvittämisestä) Hallituksen uudessa esityksessä eduskunnalle haetaan muutosta lakiin nuoren rikoksesta epäillyn tilanteen selvittämisestä. Uusi lakimuutos nopeuttaisi nuoren tilanteen selvittämistä häneen kohdistuneen esitutkinnan päätyttyä sekä poistaisi aiheettomat ylimääräiset vaiheet henkilötutkinnasta. (HE 172/2012) Laki nuorisorangaistuksesta (1196/2004) Nuorisorangaistusta säätelee laki nuorisorangaistuksesta. Nuorisorangaistusta on kokeiltu jo vuonna 1997 muutamissa käräjäoikeuksissa. Vuonna 2005 se otettiin käyttöön koko Suomessa. Se on erityinen rangaistus alle 18-vuotiaana tehdyistä rikoksista eli nuorisorangaistukseen voidaan tuomita vain henkilö, joka on rikosta tehdessään vuotias. (NRL 1196/2004)
26 26 Nuorisorangaistusta voidaan käyttää, kun rangaistukseksi olisi tarkoitus määrätä ehdollista vankeutta. Nuorisorangaistuksen käyttö edellyttää, että sakko olisi riittämätön rangaistus, mutta rikos ei ole liian painava ehdottomaan vankeusrangaistukseen. Täten nuorisorangaistus ei koske lieviä rikoksia. Rangaistuksen kesto on neljästä kuukaudesta yhteen vuoteen. Nuoren tulee osallistua rangaistuksen aikana rikosseuraamuslaitoksen laatimaan toimintasuunnitelmaan, joka sisältää muun muassa valvontatapaamisia. Jos suunnitelmaa ei noudateta, saa nuori ensin varoituksen, minkä jälkeen asia viedään takaisin tuomioistuimen käsiteltäväksi. (Melander 2010, 165.) Tarkoituksena on haittojen sekä kustannusten minimointi. Keskeisenä tavoitteena on rikoksen uusimisen estäminen. Nuorisorangaistuksella pyritään elämänhallinnan parantamiseen, esimerkiksi nuoren tulee kehittää taitoja käyttämisensä tarkkailuun sekä uskoa omiin voimavaroihinsa, jotta pääsisi eroon rikollisesta elämäntyylistä. (Tapani & Tolvanen 2011, ) Vuonna 2011 nuorisorangaistuksia tuomittiin koko Suomessa 18 kappaletta, joista yksi oli nainen (Katsaus rangaistuksiin 2011). 5.9 Rikosrekisterimerkintä Rikosrekisteri on valtakunnallinen keskusrekisteri, johon lähinnä merkitään vapausrangaistukseen tuomittujen tietoja. Tietoja käytetään rikosoikeudellisten seuraamusten määräämisessä sekä täytäntöönpanossa. Lisäksi tietoja voidaan käyttää kyseisen henkilön luotettavuuden sekä henkilökohtaisen soveltuvuuden selvittämiseen, esimerkiksi työnhaussa. (Rikosrekisteri) Rikosrekisteriin tulee merkintä aina, kun henkilö tuomitaan ehdottomaan tai ehdolliseen vankeusrangaistukseen, ehdollisen vankeusrangaistuksen ohessa sakkoon, yhdyskuntapalveluun tai valvontaan, ehdottoman vankeusrangaistuksen sijasta yhdyskuntapalveluun, nuorisorangaistukseen tai nuorisorangaistuksen sijasta sakkoon, viralta pantavaksi tai syyntakeettomuuden vuoksi jätetään tuomitsematta. Alle 15- vuotiaiden rikoksia ei merkitä rikosrekisteriin. Rekisterimerkintä säilyy rekisterissä vähintään viisi vuotta. Rekisterimerkintä poistetaan rangaistuksen ankaruuden mukaan. (Rikosrekisteri)
27 27 6 NUORET HUUMEIDEN KÄYTTÄJÄT Suurin osa nuorista on jossain vaiheessa käyttänyt tai kokeillut huumeita. Huumeiden käyttäjissä on paljon erilaisia tyyppejä. On niitä, jotka vain kokeilevat nuoruudessaan, bilekäyttäjiä, riippuvaisia käyttäjiä sekä ongelmakäyttäjiä. Suurin osa nuorista kokeilee vain kerran, esimerkiksi kaveriporukassa. Usein se jää myös siihen, koska nuoret tajuavat, että se ei oikeasti kannata. Joillakin huumeiden käyttö jatkuu niin sanottuna bilekäyttämisenä, mikä tarkoittaa huumeiden käyttöä viikonloppuisin, kun he ovat juhlimassa. Riippuvaiset käyttäjät ovat pitkäaikaiskäyttäjiä ja käyttävät huumeita melkein päivittäin. Ongelmakäyttäjät ovat nimensä mukaan jo ongelmissa huumeiden kanssa. He ovat saattaneet menettää opiskelupaikkansa, työnsä sekä rahansa. Sitten alkaa velkakierre, koska rahaa on saatava huumeisiin. Tästä alkaa myös usein muut rikokset kuten varkaudet, näpistykset ja pahimmassa tapauksessa vankilan uhka. (Huumeiden käyttäjien hoito) 6.1 Miksi nuoret kokeilevat ja käyttävät huumeita? Nuorten syrjäytyminen on erittäin ajankohtainen aihe tällä hetkellä Suomessa. Osa julkisista palveluista ei pysty enää tarjoamaan nuorille heidän tarvitsemaansa apua ja tukea, johtuen säästötoimenpiteistä. Valtion tavoitteena on puuttua nuorten mahdollisin ongelmiin mahdollisimman aikaisessa vaiheessa. Nuorten rikokset ovat usein rattijuopumuksia, varkauksia ja pahoinpitelyjä. Kuitenkin huumausainerikokset ovat olleet viime vuosina voimakkaimmin lisääntyvä rikosryhmä erityisesti nuorten vuotiaiden keskuudessa, mutta myös vuotiailla. Ikäluokan kokoon nähden vuotiaat ovat aktiivisimmin rikoksia tekevä ikäryhmä Suomessa, kertoo Poliisi. (HE 229/2009, 4-5.) Yhä useammat nuoret kokeilevat huumeita, jotkut jopa yläkouluiässä tai nuorempina. Huumeita saadaan koulukavereilta, vanhemmilta kavereilta ja esimerkiksi kaupungilla joltain puolitutulta. Huumeiden saaminen on yhä helpompaa. Nykyisin huumeet ovat levinneet koko Suomeen. Yksi suuri syy kokeiluun on kavereiden kanssa kokeilu. Lisäksi ajatellaan, että koska muutkin niin kyllä minäkin voin kokeilla. Nuori on saattanut aloittaa jo varhaisessa vaiheessa alkoholin käytön. Hän on voinut myös polttaa tupakkaa. Tämä saattaa jatkua mietojen huumeiden kokeiluun. Lisäksi nuorten mielipi-
28 28 teet ovat muuttuneet yhä positiivisemmiksi koskien mietoja huumeita. Monet rinnastavat marihuanan polton tupakkaan tai alkoholiin. (Levälampi ) Vuonna 2011 suoritetun kouluterveyskyselyn mukaan kannabiskokeilut ovat yhä useammalle nuorelle tuttua. Kokeilut ovat selvästi arkipäiväistyneet. Tulokset osoittavat, että ainakin kerran kannabista on kokeillut 7 % peruskoulun pojista sekä 5 % tytöistä. Vastaavasti 11 % lukiolaispojista sekä 9 % lukiolaistytöistä. Huomattavan ero oli ammattiin opiskelevista nuorista, joista 19 % pojista sekä 17 % tytöistä oli jo ainakin kerran kokeillut kannabista. (Huumeet) 6.2 Erään 17-vuotiaan nuoren tytön tarina Selventääkseni edellä olevaa kappaletta Miksi nuoret kokeilevat sekä käyttävät huumeita?, pyysin erästä henkilöä haastatteluun, jotta saisin käytännön kokemuksen havainnollistamaan tätä käsitystä. Haastattelussa hän kertoi avoimesti aiemmasta ongelmastaan ja siitä, mitkä asiat johtivat huumausaineiden käyttöön ja miten hän pääsi niistä eroon. Kokeilin ensimmäisen kerran huumeita yläasteella silloisen kaverini kanssa, koska kuulin muilta koulukavereilta, että kannabiksen polttaminen olisi siistiä ja siitä tulee hyvä olo. Yläasteella kaveripiirini vaihtui myös melko radikaalisti ja aloin liikkua uusien tuttujen kanssa. Kokeillessani huumeita minulle tuli juuri se hyvä olo, jota luvattiin, enkä aluksi jäänyt koukkuun. Ehkä se myös vaikutti, että käytin lisää, koska en uskonut minulla olevan ongelmaa. Minun kohdalla se ei jäänyt pelkkään kokeiluun. Minulla meni silloin huonosti perheen kanssa ja asuin lastenkodissa. Aloin käyttää enemmän, koska elämä ei mennyt niin hyvin ja huumeiden avulla pääsin pois arjesta. Minulla oli myös vastaavassa tilanteessa olevia kavereita, joiden kanssa käytin huumeita. Huumeita on niin helppo saada, eivätkä ne maksa kovinkaan paljoa. Käytin amfetamiinia, ekstaasia sekä kannabista. Lopussa asiat ei mennytkään niin hyvin, joskus saatoin annostella huumeita väärin ja ottaa liikaa. Sen jälkeen olo oli mitä kamalin, mutta ei se lopettanut käyttöä. Silloin huomasin, minulla on ongelma. Lastenkodissa jäin kiinni huumeista ja jouduin oikeudenkäyntiin. Minut potkittiin ulos koulusta. Olin 17-vuotias. Minut tuomittiin huumausaineidenkäyttörikoksesta sekä hallussapidosta. Minulle määrättiin vain muutama kymmenen euroa sakkoa, johtuen olemattomista tuloistani, mikä ei kyllä motivoinut minua lainkaan lopettamaan. Sil-
29 29 loin pieni sakko oli aivan loistava rangaistus, mutta nyt mielestäni rangaistukseni aivan liian lievä. Jouduin käymään A-klinikalla testeissä. Otin silloin sieniä, koska ne eivät näkyneet seulonnassa, mutta niistä tullut olo oli aivan kamala. Myöhemmin tutustuin silloiseen poikaystävääni, joka oli täysin huumeita vastaan, ehkä se loppujen lopuksi auttoi minut irti huumeista. Pääsin lopulta irti huumeista sekä jatkamaan koulua ja nyt minulla on ammatti sekä perhe. (Anonyymi henkilö) 7 NUORTEN VUOTIAIDEN HUUMAUSAINERIKOKSET ITÄ-UUDENMAAN KÄ- RÄJÄOIKEUDEN PIIRISSÄ VUONNA 2011 Vuonna 2011 Itä-Uudenmaan käräjäoikeudessa käsiteltiin yhteensä 42 huumausainerikosta, joista 16 oli käsittelemääni ikäryhmään eli vuotiaiden nuorten henkilöiden piiriin kuuluvia. Prosentuaalisesti vuonna 2011 nuorten huumausainerikosten osuus kaikista käsitellyistä rikoksista oli 38 %. (Sakari-tietojärjestelmä 2011) Keskityn tässä työssäni juuri edellä mainitsemiini 16 tapaukseen. Useissa tapauksissa on monta eri rikosnimikettä sekä monta tekijää. Alaikäisten eli alle 18-vuotiaiden henkilöiden huumausainerikoksia oli vuonna 2011 käsittelyssä kaksi kappaletta. Kirjallisessa menettelyssä ratkaistiin kaksi tapausta. (Sakari-tietojärjestelmä 2011) Miehet olivat rikoksentekijöinä vuonna 2011 selkeästi useammin kuin naiset. 16 rikoksesta 15 oli nuorten miesten tekemiä. Joukkoon siis mahtui vain yksi nuori nainen (Sakari-tietojärjestelmä). Tämä on erittäin merkittävä ero, sillä Terveyden ja hyvinvoinnin laitoksen vuoden 2011 tutkimuksen mukaan kokeilut nuorten miesten ja naisten välillä ovat hyvin samaa luokkaa (Huumetilanne Suomessa 2011). Kiinnijäämisen riski ei kuitenkaan vaikuta sukupuoleen. Voi myös olla hyvin mahdollista, että tytöillä huumeiden käyttö jää kokeiluun, kun taas pojat jatkavat ja sitä mukaa jäävät helpommin kiinni poliisin haaviin, koska käyttö ei ole enää satunnaista.
30 30 Kuva 3. Itä-Uudenmaan käräjäoikeuden käsittelemien nuorten huumausainerikosten tekopaikkakunnat vuonna Kuvasta 3 näemme missä, kunnissa vuoden 2011 Itä-Uudenmaan käräjäoikeuden käsittelemät nuorten huumausainerikokset ovat tapahtuneet. Porvoossa tehtiin yli puolet 16:sta tapauksesta. Suureen lukuun voi vaikuttaa muun muassa Porvoon suuri väkiluku verratuna Sipooseen sekä Loviisaan. Porvoossa asuu yli puolet enemmän ihmisiä kuin Sipoossa tai Loviisassa. Porvoosta on tullut metropolialueen itäinen keskus (Porvoo tietoa). Kotka ja Vantaa eivät kuulu Itä-Uudenmaan käräjäoikeuden tuomiopiiriin, mutta huumausainerikosasia on kuitenkin käsitelty siellä. Kotkassa ja Vantaalla tehdyillä rikoksilla on pieni vaikutus tilastoon, sillä kolme rikosta 16:sta on tehty jossain muualla. Tämä vaikuttaa Itä-Uudenmaan huumausainerikostilanteeseen vähenevästi. Itä-Uudellamaalla ei siis tapahdu niin paljoa rikoksia, kuin tuomioista voimme ymmärtää. Ne vain käsitellään Itä-Uudenmaan käräjäoikeudessa. Kuitenkin henkilöt ovat Itä-Uudenmaan asukkaita. Rikosprosessilain mukaan syyte voidaan nostaa myös tuomioistuimessa, jonka piirissä syytetty asuu, jos se katsotaan kustannuksiin sekä muihin seikkoihin nähden soveliaaksi (Vuorenpää 2009, 31).
31 31 Kuva 4. Huumausainerikoksissa käytetyt huumausaineet Itä-Uudenmaan käräjäoikeudessa vuonna Kuvasta 4 näemme mitä huumausaineita on käytetty huumausainerikosta tehdessä. Kannabis on selkeästi yleisin. Toiseksi yleisin huumausaine oli vuonna 2011 marihuana, joka on peräisin samasta kasvista kuin kannabis. Muita kuvasta 4 selvitettyjä aineita oli käytetty kutakin yhdessä rikosasiassa. 7.1 Rangaistukset Suomessa huumausainerikoksista voidaan tuomita sakkoa, ehdollista tai ehdotonta vankeutta, yhdyskuntapalveluun tai nuorisorangaistukseen. Ehdollisen oheen voidaan liittää sakko, yhdyskuntapalvelu tai valvonta. (Marttunen 2008, 152) Alle 21-vuotias voidaan määrätä ehdollisen vankeusrangaistuksen tehosteeksi koeajaksi valvontaan (HE 229/2009). Rangaistuksen määrääminen käsittää rangaistusasteikon vahvistamisen, rangaistuslajin valitsemisen rangaistuksen mittaamisen lisäksi mahdolliset vähennykset kuten vapauden menetysajan. Otan esille niitä seikkoja, jotka ovat vaikuttaneet työssäni käsittelemiini tuomioihin. Rangaistusasteikon määräämisessä otetaan huomioon mahdolliset lieventämisperusteet. Yksi perusteista on esimerkiksi nuori ikä eli alle 18-vuoden ikä tai avunanto rikokseen. Tällöin tuomio on ¾ normaalista rangaistuksesta. Rangaistuslajin valitseminen tarkoittaa usein sakon ja vankeusrangaistuksen välistä valintaa. Mittaamisella tarkoitetaan taas sakon suuruutta tai vankeuden pituutta. Jos rikoksentekijä on joutunut olemaan tutkintavankeudessa, vähennetään tämä kyseinen aika lopputuomiosta. (Melander 2010, )
32 32 Eniten näissä 16 tapauksessa oli kyse huumausaineiden viljelystä, hallussapidosta, hankkimisesta tai käyttörikoksesta. Vain yksi henkilö sai tuomion myynnistä. Kolmessa tapauksessa rikoksen tekijä sai myös tuomion avunannosta rikokseen. Voimme siis päätellä, että kasvatus omaan käyttöön tai myyntiin on yleisempää kuin huumausaineiden hankkiminen muilta henkilöiltä. Useimmissa tapauksissa tuomioksi tuli sakkorangaistus. Tavallisesti tuomio oli päiväsakkoa kuten kahdessatoista tapauksessa tai muutaman kuukauden ehdollinen vankeusrangaistus kuten kolmessa tapauksessa. Yhdellä henkilöllä oli ennestään ehdollinen vankeustuomio. Uusien rikosten myötä entinen ehdollinen muutettiin vankeusrangaistukseksi. Lisäksi takavarikoidut huumausaineet sekä niiden tekovälineet tuomittiin menetettäviksi valtiolle. (liite 1) Kuitenkin monella tuomitulla oli muitakin rikoksia käsiteltävänä samalla kerralla, joten tuomio on ollut yhteistuomio muiden rikosten kanssa. Tämän vuoksi on melko hankalaa alkaa eritellä kunkin huumausainerikoksen tuomion määrää tai pituutta. Yhteisrangaistus on usein lievempi kuin se, että kaikista rikoksista saisi oman tuomion ja ne laskettaisiin yhteen. Yhteisrangaistuksessa siis otetaan jokaisesta mahdollisesta tuomiosta osa ja ne lasketaan yhteen. (Sakari-tietojärjestelmä 2011) 7.2 Yhteys muuhun rikollisuuteen Huumausainerikoksilla on usein yhteys muuhun rikollisuuteen. Perinteisten huumausainerikosten ja huumausaineen käyttörikosten lisäksi käsittelemistäni 16 tapauksesta seitsemään liittyi myös muita rikoksia, eli melkein puolella nuorella oli samassa käsittelyssä muita rikoksia. Varsinkin käsittelemissäni huumausainerikoksissa yhteys muuhun rikollisuuteen on erittäin näkyvää. Osa oli suoraan liitettävissä huumausaineiden käyttöön sekä niistä johtuviin ongelmiin, esimerkiksi väärennös, jotta saisi lisää huumaavia lääkkeitä apteekista. Muita rikoksia olivat varkaus, törkeä varkaus, avunanto huumausainerikokseen, pahoinpitely, törkeä pahoinpitely, liikenneturvallisuuden vaarantaminen, törkeä liikenneturvallisuuden vaarantaminen, kulkuneuvon kuljettaminen oikeudetta, liikennerikkomus, väärennys, kätkemisrikos, näpistys, törkeä kotirauhan rikkominen sekä väärä ilmianto. (Sakari-tietojärjestelmä 2011)
33 8 VERTAILUA VUOSIIN 2009 SEKÄ 2010 ITÄ-UUDENMAAN KÄRÄJÄOIKEUDESSA 33 Vuosina 2009 sekä 2010 Itä-Uudenmaan käräjäoikeudessa käsiteltiin huomattavasti vähemmän huumausainerikoksia kuin vuonna Vuonna 2009 huumausainerikoksia istuttiin 21 tapausta, joista vuotiaiden oli vain viisi kappaletta. Alaikäisiä ei ollut yhtäkään. Kirjallisessa menettelyssä ratkaistiin vuonna 2009 rikosta yksi rikos. (Sakari-tietojärjestelmä 2011) Vuonna 2010 luku hieman nousi, mutta ei kuitenkaan niin paljon kuin vuonna Vuonna 2010 huumausainerikoksia oli 24 tapausta, joista minun valitsemaani ikäryhmään kuului 11 kappaletta. Vuonna 2010 alaikäisiä oli kaksi kappaletta. Kirjallisessa menettelyssä ratkaistiin neljä rikosta. Mukaan mahtui myös yksi nuoren törkeä huumausainerikos. (Sakari-tietojärjestelmä 2011) Kuva 5. Nuorten vuotiaiden huumausainerikokset Itä-Uudenmaan käräjäoikeudessa vuosina Yllä olevasta kuvasta voi havainnollistaa kuinka paljon nuorten vuotiaiden huumausainerikokset ovat lisääntyneet. Huumausainerikokset ovat noussseet huomattavasti. Eritoten erotus vuoden 2009 ja 2011 välillä on ollut merkittävän suuri.